**JAVNI POZIV**

**ZA PRIJAVU PROGRAMA FINANCIRANJA DOGAĐANJA U OKVIRU**

**PROGRAMA RADA TURISTIČKE ZAJEDNICE GRADA PAGA**

**ZA 2024. GODINU**

I.

U Programu rada Turističke zajednice Grada Paga za 2024. godinu planirana su sredstva namijenjena za pokroviteljstva jednodnevnih i višednevnih manifestacija i (su)financiranje manifestacija i drugih događanja od općeg značaja za Turističku zajednicu Grada Paga koja se provode tijekom 2024. godine.

II.

Za pokroviteljstvo i (su)financiranje manifestacija i drugih događanja Prijavitelji mogu podnijeti prijavu za dodjelu sredstava za kulturne, sportske, zabavne, kulturne, turističke, ekološke i druge manifestacije i događanja.

Sufinancirat će se događanja organizirana od strane udruga, društava, sportskih klubova, pravnih i fizičkih osoba koja se održavaju na području Grada Paga.

III.

Prednosti pri sufinanciranju imat će događanja koja :

 - doprinose obogaćivanju/unapređenju turističke ponude destinacije

- specifičnost događanja za područje destinacije

- imaju termin održavanja u predsezoni, odnosno posezoni

- imaju nazočnost u medijima

IV.

Prijedlozi programa moraju biti u pisanoj formi i moraju obavezno sadržavati:

- ispunjeni formular prijava (u prilogu)

- program s obrazloženjem

- Izjavu o nepostojanju dvostrukog financiranja

- Izjavu o ispunjenju dosadašnjih obaveza s TZ-om Grada Paga

- potvrdu Porezne uprave o nepostojanju duga

V.

Svaki program se prijavljuje na zasebnoj prijavi.

Prijave se dostavljaju isključivo na propisanim obrascima koji su dostupni na mrežnoj stranici

Turističke zajednice Grada Paga : www. tzgpag.hr

VI.

Prijave se mogu dostaviti :

1. poštom preporučeno u zatvorenoj omotnici na adresu:

TURISTIČKA ZAJEDNICA GRADA PAGA

- NE OTVARATI -

Prijava na Javni poziv za dodjelu sredstava putem pokroviteljstva, (su)financiranja manifestacija i drugih događanja od općeg značaja

Od špitala 2

23 250 PAG

ili

2. putem elektronske pošte na adresu: direktor@tzgpag.hr , tzgpag@gmail.com

VII.

Turistička zajednica Grada Paga obavijestit će prijavitelje o rezultatima odobravanja i rasporeda financijskih sredstava.

VIII.

Dobitnici financijskih sredstava obavezni su podnijeti izvješće Turističkoj zajednici Grada Paga o realizaciji programa i utrošenim sredstvima uz obavezne preslike računa najkasnije 15 dana od održanog programa. U protivnom će biti obavezni vratiti donirana financijska sredstva.

IX.

**Javni poziv ostaje otvoren do 29.12.2023.godine.**

Turistička zajednica Grada Paga

Pag, 5. prosinca 2023. godine

